Okresná prokuratúra Rimavská Sobota 
Jesenského 1, 979 80 Rimavská Sobota 1

Sp. zn. : 1 Pv 340/13/6609	Rimavská Sobota, 24.6.2014
EEČ : 2-49-82-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov.

Rozhodol: 	prokurátorka Okresnej prokuratúry Rimavská Sobota
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od 01.01.2010 do 20.06.2014 v XXXXX a všade inde, kde sa zdržiaval si neplnil pravidelne a v plnej výške svoju zákonnú vyživovaciu povinnosť, ktorá mu vyplýva z § 62 ods. 3 a nasl. Zákona o rodine číslo 36/2005 Zbierky zákonov, ktorá mu vyplýva zo Zákona číslo 601/2003 Zbierky zákonov o životnom minime a  ktorá mu bola uložená rozsudkom Okresného súdu XXXXX, spisovej značky 1P 108/2007-13 z 21.05.2007 a to prispievať výživným na svojho syna mal. XXXXX, nar. XXXXX v XXXXX, sumou vo výške po 700,-- Sk mesačne, t. j. sumou vo výške po 23,23 € mesačne, vždy do rúk matky dieťaťa XXXXX, nar. XXXXX v Rimavskej Sobote, trvalým bydliskom XXXXX, XXXXX, prechodne bytom XXXXX, XXXXX, ktorá vyživovacia povinnosť mu bola následne upravená rozsudkom Okresného súdu XXXXX sp. zn. 1P/281/2011-18 z 10.01.2012, právoplatným a vykonateľným 17.01.2012 a to prispievať výživným na svojho syna mal. XXXXX, nar. XXXXX v XXXXX, sumou vo výške po 30 % zo sumy životného minima pre nezaopatrené, neplnoleté dieťa mesačne, vždy do 25-teho dňa do rúk matky dieťaťa XXXXX, nar. XXXXX v XXXXX, trvalým bydliskom XXXXX, XXXXX, prechodne bytom XXXXX, Ul. XXXXX, čo predstavovalo od 17.01.2012 do 30.06.2012 sumu vo výške po 26,-- € mesačne, od 01.07.2012 do 30.06.2013 sumu vo výške po 26,65 € mesačne a od 01.07.2013 až doposiaľ sumu vo výške po 27,13 € mesačne, ktorá vyživovacia povinnosť mu bola následne opätovne zmenená rozsudkom Okresného súdu XXXXX sp. zn. 2P/181/2012-31 z 05.12.2012, právoplatným a vykonateľným 08.01.2013 a to prispievať výživným na svojho syna mal. XXXXX, nar. XXXXX v XXXXX, sumou vo výške po 60,-- € mesačne, vždy do 20-teho dňa, počnúc dňom 01.01.2013, do rúk matky dieťaťa XXXXX, nar. XXXXX v XXXXX XXXXX, trvalým bydliskom XXXXX, XXXXX, prechodne bytom XXXXX, XXXXX, aj napriek tomu, že za uvedené obdobie pracoval ako brigádnik na rôznych miestach prostredníctvom agentúry XXXXX XXXXX, XXXXX, čím mu vznikol na bežnom zameškanom výživnom do 20.06.2014 celkový dlh pre  matku dieťaťa XXXXX vo výške 908,79 €,

lebo zanikla trestnosť činu.

Odôvodnenie:
Poverený príslušník Obvodného oddelenia Policajného zboru XXXXX uznesením spisovej značky ORP-423/RS-RS-2013 z 05.06.2013 podľa § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku vzniesol obvinenie XXXXX, za prečin zanedbania povinnej výživy podľa § 207 odsek 1 Trestného zákona, na tom skutkovom základe, ako je to uvedené vo výrokovej časti tohto uznesenia. 

Dňa 20.06.2014 bol na tunajšiu prokuratúru predložený vyšetrovací spis na vec sa vzťahujúci, spolu s návrhom povereného príslušníka Policajného zboru na zastavenie trestného stíhania obvineného XXXXX podľa § 215 odsek 1 písmeno h) Trestného poriadku s poukazom na ustanovenie o účinnej ľútosti podľa § 86 odsek 1 písmeno a) Trestného zákona, za prečin zanedbania povinnej výživy podľa § 207 odsek 1 Trestného zákona.

Preskúmaním spisového materiálu ako aj citovaného návrhu povereného príslušníka som zistila, že tento je dôvodný. 
		
Obvinený XXXXX pred povereným príslušníkom PZ 27.12.2013 využil svoje zákonné právo a v trestnej veci vedenej proti jeho osobe v procesnom postavení obvineného odmietol vypovedať s tým, že polícii predložil doklady a potvrdenia o postupných úhradách výživného od januára 2010 bývalej manželke až do novembra 2013 s tým, že výživné za december 2013 a január 2014 uhradí okolo 26.01.2014, kedy má v práci výplatný termín. 

Do vyšetrovacieho spisu bol v priebehu vyšetrovania zabezpečený rozsudok Okresného súdu XXXXX spisovej značky 1P 108/2007-13 z 21.05.2007, ktorým bol XXXXX súdom zaviazaný prispievať výživným na svojho syna mal. XXXXX, nar. XXXXX v XXXXX sumou vo výške po 700,-- Sk mesačne, t. j. sumou vo výške po 23,23 € mesačne, vždy do rúk matky dieťaťa XXXXX, nar. XXXXX v XXXXX trvalým bydliskom XXXXX, XXXXX, prechodne bytom XXXXX, XXXXX. Ďalej sa v spise nachádza rozsudok Okresného súdu XXXXX sp. zn. 1P/281/2011-18 z 10.01.2012, právoplatný a vykonateľný 17.01.2012, ktorým bol menovaný zaviazaný prispievať výživným na svojho syna mal. XXXXX, nar. XXXXX v XXXXX XXXXX, sumou vo výške po 30 % zo sumy životného minima pre nezaopatrené, neplnoleté dieťa mesačne, vždy do 25-teho dňa do rúk matky dieťaťa XXXXX, nar. XXXXX v XXXXX, trvalým bydliskom XXXXX, XXXXX, prechodne bytom XXXXX, XXXXX. Tiež je v spise rozsudok Okresného súdu XXXXX sp. zn. 2P/181/2012-31 z 05.12.2012, právoplatný a vykonateľný 08.01.2013, ktorým bol XXXXX súdom zaviazaný prispievať výživným na svojho syna mal. XXXXX, nar. XXXXX v XXXXX, sumou vo výške po 60,-- € mesačne, vždy do 20-teho dňa, počnúc dňom 01.01.2013, do rúk matky dieťaťa XXXXX, nar. XXXXX v XXXXX trvalým bydliskom XXXXX, XXXXX, prechodne bytom XXXXX, XXXXX 

Svedkyňa a zároveň poškodená XXXXX 12.07.2013 na polícii vypovedala, že XXXXX bol súdom zaviazaný k plneniu vyživovacej povinnosti na svojho syna mal. XXXXX vo výške po 700,-- Sk mesačne, t. j. po 23,24 € mesačne do jej rúk. Výživné na dieťa platil riadne do decembra 2009 avšak od januára 2010 si neplnil svoju vyživovaciu povinnosť ani pravidelne ani v plnej výške. Ďalej vo svojej výpovedi podrobne uviedla, aké sumy jej na výživnom zaplatil. Menovaná poškodená bola opätovne vypočutá 13.02.2014, kedy uviedla, že obvinený XXXXX jej postupne uhrádzal zameškané výživné za ďalšie obdobie až do konca januára 2014. V poslednej svojej výpovedi z 11.06.2014 vypovedala, že obvinený jej od januára 2014 pravidelne mesačne platil výživné a uhradil ho do konca mesiaca máj 2014, kedy jej naposledy poslal šekom 120,-- €, nezaplatil však výživné za mesiac jún 2014. Jej syn za uvedené obdobie núdzou netrpel, nakoľko sa o neho riadne starala podľa svojich schopností a možností. 

Vo vyšetrovacom spise sa nachádzajú ústrižky o zaplatení výživného obvineným XXXXX matke dieťaťa XXXXX za obdobie od 01.01.2010 do konca mesiaca jún 2014, ktoré ústrižky a doklady o úhrade výživného predložil jednak samotný obvinený XXXXX, taktiež poškodená XXXXX a v poslednom prípade je to ústrižok o zaplatení výživného vo výške 60,-- € na pošte XXXXX 1, 13.06.2014 pod podacím číslom 21135, z ktorého je zrejmé, že XXXXX má uhradené celé bežné výživné od januára 2010 do konca júna 2014. Vo vyšetrovacom spise sa taktiež nachádza rodný list dieťaťa mal. XXXXX, potvrdenie o návšteve školy dieťaťa, ako aj správy z ÚPSVaR XXXXX a Sociálnej poisťovne XXXXX na obvineného a ďalšie listinné dôkazy. 

Podľa § 207 odsek 1 Trestného zákona sa prečinu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu. 

Podľa § 86 odsek 1 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k vyššie uvedeným skutočnostiam, keďže si obvinený XXXXX od 01.01.2010 do konca júna 2014 splnil svoju vyživovaciu povinnosť v plnej výške a uhradil zameškané výživné za dané obdobie matke dieťaťa XXXXX, ďalšie výživné má uhradiť do 20.07.2014 a nakoľko o jej syna v uvedenom období bolo riadne postarané zo strany jeho matky a tento núdzou netrpel, som preto rozhodla tak, ako je to uvedené vo výrokovej časti tohto uznesenia.

Poučenie:

Proti tomuto uzneseniu je prípustná sťažnosť, ktorú je možné podať do troch dní od jeho oznámenia u prokurátorky Okresnej prokuratúry Rimavská Sobota. O sťažnosti rozhodne prokurátor Krajskej prokuratúry Banská Bystrica. Sťažnosť má odkladný účinok.

JUDr. Renáta Vavráková
prokurátorka